**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**2011 во вылö да 2012 да 2013 вояслöн планöвöй кадколаст вылö**

**Коми Республикаса бюджетнöй да вот политикалöн**

**медшöр туйвизьяс йылысь**

Коми Республикаса Правительство шуис:

1. Ошкыны 2011 во вылö 2012 да 2013 вояслöн планöвöй кадколаст вылö Коми Республикаса бюджетнöй да вот политикалысь медшöр туйвизьяс содтöдын индöм серти.

2. Коми Республикаса сьöм овмöс министерстволы, Коми Республикаса олöмö пöртысь власьт мукöд органлы, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслы, кодъяслы индöма лöсялана отрасльясын (веськöдлан юкöнъясын) координируйтны да веськöдлыны уджöн, мыджсьыны Коми Республикаса шöр кад кежлö финансöвöй план лöсьöдігöн да 2011 во вылö Коми Республикаса республиканскöй бюджетлысь бала артмöдігöн 2011 во вылö да 2012 да 2013 вояслöн планöвöй кадколаст вылö Коми Республикаса бюджетнöй да вот политикалöн медшöр туйвизьяс вылö.

3. Вöзйыны Коми Республикаын меставывса асвеськöдлан органъяслы меставывса бюджет балаяс лöсьöдігöн кутчысьны 2011 во вылö да 2012 да 2013 вояслöн планöвöй кадколаст вылö Коми Республикаса бюджетнöй да вот политикалöн медшöр туйвизьясö.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы.

Коми Республикаса Юралысь В.Гайзер

Сыктывкар

2010 вося моз тöлысь 2 лун

244 №

ВЫНСЬÖДÖМА

Коми Республикаса Правительстволöн

2010 во моз тöлысь 2 лунся 244 №-а шуöмöн

(содтöд)

2011 во вылö да 2012 да 2013 вояслöн планöвöй кадколаст вылö

Коми Республикаса бюджетнöй да вот политикалöн

**МЕДШÖР ТУЙВИЗЬЯС**

2011 во вылö да 2012 да 2013 вояслöн планöвöй кадколаст вылö Коми Республикаса бюджетнöй да вот политикалöн медшöр туйвизьяссö лöсьöдöма Россия Федерацияса бюджетнöй кодексын 172 статьялöн, «Коми Республикаын бюджетнöй система да бюджетнöй удж йылысь» Коми Республикаса Оланпасын 71 статьялöн корöмъяс серти.

I. 2009 вося да 2010 волöн медводдза во джынся Коми Республикаса бюджетнöй да вот политика олöмö пöртöмысь медшöр кывкöртöдъяс

Коми Республикаса бюджетнöй да вот политикаын медшöр могъяс да верктуйяс ошкöма «2009-2011 вояс вылö Коми Республикаса бюджетнöй да вот политикалысь медшöр туйвизьяс» Коми Республикаса Правительстволöн 2008 во сора тöлысь 31 лунся 214 №-а, «2010 во вылö да 2011 да 2012 вояслöн планöвöй кадколаст вылö Коми Республикаса бюджетнöй да вот политикалöн медшöр туйвизьяс йылысь» 2009 во сора тöлысь 17 лунся 212 №-а шуöмъясöн.

2009 воын Коми Республикаса Правительство збыльмöдiс бюджетнöй да вот политика сьöкыд экономическöй условиеясын. Сы вöсна, мый экономикаын кризисыс лёка инмис Коми Республикаын организацияяслöн удж вылö, а сiдзжö лоисны вежсьöмъяс Россия Федерацияса вот кодексын, тöдчымöн чинiс Коми Республикаса республиканскöй бюджетлöн чöжöсö вот да вотысь öтдор воöм сьöм ыдждаыс.

Коми Республикаын социальнöй зумыдлунсö да олысьяслысь бурмöдöм олан тшупöдсö видзöм могысь Коми Республикаса Правительстволысь экономика сöвман тенденция бöр лöсьöдöм могысь 2009 воын да 2010 волöн медводдза во джынйын примитiсны татшöм мераяс:

1) индiсны Коми Республикаса Правительстволы кризислы паныд шöр туйвизьяс да лöсьöдiсны найöс олöмö пöртöм вылö мероприятиеяс план;

2) ладмöдiсны йитöдъяссö гырысь вот мынтысьяскöд Коми Республикаса республиканскöй бюджетысь организацияяслöн чуктöс вылö лишалан вот мынтöмсö бергöдöмын реструктуризуйтöм кузя;

3) олысьяслы тырвыйö збыльмöдöма законодательствоöн урчитöм социальнöй отсöг;

4) бюджетнöй юкöнса уджалысьяслы кутiсны ас кадö мынтыны удждон;

5) транспорт вот кузя бурмöдöма вот ставкаяс;

6) Коми Республикаын бурмöдöма овмöс нуöдысь субъектъяслы государствосянь отсöг, торйöн нин налы, кодъяс збыльмöдöны инновационнöй проектъяс, наукаса да велöдан бюджетнöй учреждениеясöн лöсьöдöм овмöс нуöдысь котыръяслы, кодъяс интеллектуальнöй уджса помшуöмъясöн вöдитчöны уджын (найöс пыртöны уджö), ичöт да шöр предпринимательство субъектъяслы лöсьöдöма государствосянь выль сикас отсöг;

7) Коми Республика мутасын инвестицияяс кыпöдöм могысь медводз ышöдöны инвестиция балаяс, кутшöмъясöс збыльмöдöны экономикалöн верктуйясын.

Республикаын экономикаын зумыдлунсö петкöдлö 2009 воын «Фитч Рейтингз» войтыркостса рейтингöвöй агентствоöн войтыркостса дыркадся да регыдкадся кредитнöй рейтингъяс да Коми Республикалысь дыркадся национальнöй рейтинг эскöдöм (став рейтинг серти – «Стабильнöй» прогноз).

Коми Республикаса республиканскöй бюджетлысь сьöмöн вöдитчöмын результативносьтсö да эффективносьтсö кыпöдöм могысь збыльмöдöма татшöм мераяс:

1) бюджетнöй ассигнованиеяс подулалöмсö тöд вылö босьтöмöн лöсьöдöма öчереднöй финансöвöй во вылö Коми Республикалысь шöр кадся финансöвöй план да Коми Республикаса республиканскöй бюджет балаяс;

2) пыртöма уджö Коми Республикаын бюджет планируйтан субъектъяслöн уджын помшуöмъяс да медшöр туйвизьяс йылысь докладъяс лöсьöдöм;

3) 2009 восянь Коми Республикаса олöмö пöртысь власьт органъяслы, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслы, Коми Республикаса государственнöй учреждениеяслы лöсьöдöма государственнöй заданиеяс торъя йöзöн да юридическöй кывкутысьясöн государственнöй услугаяс сетöм вылö (водзö – государственнöй заданиеяс);

4) вынсьöдöма 2010 – 2013 воясын помшуöмъяс вылö веськöдöм бюджетируйтан принципъяс республикаын пыртöм вылö мероприятиеяслысь план-график;

5) водзö вуджöдöма Коми Республикаса государственнöй учреждениеяс Коми Республикаса асшöрлуна учреждениеясö;

6) улыс тшупöда уджсикасö велöдан да шöр тшупöда уджсикасö велöдан государственнöй учреждениеяс да челядьлы содтöд тöдöмлун сетан учреждениеяс вуджöдöма морт серти нормативнöй финансирование вылö;

7) пыртöма вежсьöмъяс öнiя нормативнöй правовöй актъясö, кутшöмъясöс веськöдöма Коми Республикаса бюджетнöй юкöнлöн организацияясса уджалысьяслы уджысь мынтысян система бурмöдöм вылö удж нуöдан юкöнлысь аслыспöлöслунсö тöд вылö босьтöмöн, мый ышöдö уджалысьясöс бюджетнöй услугаяслысь качество кыпöдöм вылö да вылыс квалификацияа кадръяс кыскöм могысь условиеяс лöсьöдöм вылö;

8) водзö нуöдöма Коми Республикаын Коми Республикаса республиканскöй бюджетысь государствосянь отсöг босьтысь инвестиция проектъяс збыльмöдöм кузя мониторинг сы вылö, лöсялöны-ö найö коммерческöй, бюджетнöй да социальнöй торъя мога индöм туйвизьяслы;

9) 2009 воын пыртöма Коми Республикаса государственнöй заказчикъяслы вузöс вайöм, уджъяс вöчöм, услугаяс сетöм вылö заказъяс иналiгöн электроннöя восьса аукционъяс нуöдöм, мый сетас позянлун видзтыны Коми Республикаса республиканскöй бюджетлысь да бюджетысь öтдор источникъяслысь сьöм торгъяслöн помшуöмъяс серти контрактлöн медводдза донкöд öткодялöмöн 183 млн. шайт;

10) нормативнöй правовöй база бурмöдöм серти Коми Республикаса Правительстволöн 2009 во урасьöм тöлысь 24 лунся 30 №-а шуöмöн вынсьöдöма дыркадся торъя мога республиканскöй уджтасъяс дасьтöм, найöс лöсьöдöм да збыльмöдöм йылысь решениеяс примитан пöрадок.

Меставывса бюджетъяслысь чöжöс база зумыдмöдöм могысь:

1) öчереднöй финансöвöй во вылö Коми Республикаса республиканскöй бюджет йылысь оланпасъясöн индöма муниципальнöй районъясса да кар кытшъясса бюджетъяслы содтöд отчисление нормативъяс торъя йöзлöн чöжöс вылö вотысь, мый пыртсьö Коми Республикаса республиканскöй бюджетö, Коми Республикаын муниципальнöй районъяслы да кар кытшъяслы сьöмöн отсöг сетан фондысь дотация юкöн вежöмöн;

2) бурмöдöма рöскод софинасируйтöм вылö меставывса бюджетъяслы субсидияяс арталан методика «Рöскод софинасируйтан республиканскöй фонд йылысь» Коми Республикаса Оланпасö вежсьöмъяс пыртöм йылысь;

3) пыртöма вежсьöмъяс «Коми Республикаын бюджетнöй система да бюджетнöй удж йылысь» Коми Республикаса Оланпасö, кутшöмъяс отсаласны содтыны муниципальнöй районъясса да кар кытшъясса бюджетъяслысь чöжöс юкöнсö меставывса бюджетъяс чöжöсö транспорт вотысь норматив серти 50 прöчент мында сьöм воöм вуджöдöм тшöт весьтö, мый тырвыйö пыртсьö Россия Федерацияса бюджетнöй кодекслöн 56 статья серти Коми Республикаса республиканскöй бюджетö.

II. 2011 во вылö да 2012 да 2013 вояслöн планöвöй кадколаст вылö Коми Республикаса бюджетнöй да вот политикалöн медшöр мог да могъяс

Коми Республикаса бюджетнöй да вот политика, кутшöмöс нуöдö Коми Республикаса Правительство, лöсьöдöма Россия Федерацияса Президентлöн Бюджетнöй посланиеын индöм могъяс серти, подуласьö 2020 воöдз кадколаст вылö Коми Республикаса экономическöй да социальнöй сöвман стратегияöн индöм ориентиръяс да туйвизьяс вылö, кутшöмъясöс ошкöма Коми Республикаса Правительстволöн 2006 во рака тöлысь 27 лунся 45 №-а шуöмöн, да сылöн медшöр могыс – лöсьöдны условиеяс зумыд экономическöй сöвмöм вылö, бурмöдны Коми Республикаын олысьяслысь олан тшупöдсö да оланногсö.

Бюджетнöй да вот политикалöн могъясöн лоöны Коми Республикаса республиканскöй бюджетлысь чöжöс база видзöм да зумыдмöдöм да Коми Республикалöн республиканскöй бюджетса сьöмöн колана ногöн веськöдлöм.

1. Коми Республикаса республиканскöй бюджетлысь чöжöс база видзöм да зумыдмöдöм

Водзö вылö шöркодь кадколастö Коми Республикаса республиканскöй бюджетлысь чöжöс база видзöм да зумыдмöдöм могысь колö збыльмöдны татшöмторъяс:

1) сетны отсöг Коми Республикаын инвестицияяс кыскöмын, экономика отрасльяс инновационнöя сöвмöмын, кыпöдны Коми Республикаын ассьыныс уджсö нуöдысь организацияяслысь конкурируйтны вермöмсö:

а) бурмöдны Коми Республикалысь законодательство, мый веськöдöма республикаса экономика зумыда сöвмöдöм вылö, медводз, инвестиция да инновация удж, вот политика, экономика отрасльяслы государствосянь отсöг сетан юкöнын;

б) бурмöдны вот кокньöдъяс сетан система организацияяслы, кодъяс видзöны сьöмсö выль технологияяс сöвмöдöм да пыртöм вылö, выль уджалан местаяс лöсьöдöм могысь выль производствояс котыртöм вылö, кодъяс финансируйтöны Коми Республикалысь инженернöй, социально-культурнöй да коммунально-бытöвöй инфраструктура объектъяс (вот кокньöдъяс сетöны экономикалöн верктуя удж сикас кузя содтöдын индöм лыддьöг серти);

в) бурмöдны Коми Республикаса экономикалöн збыль секторлы государствосянь отсöг сетан формаяс да методъяс:

ышöдны Коми Республикаын наукаса, научно-техническöй да инновационнöй удж вылö да сöвмöдны сiйöс сы могысь, медым лöсьöдны выль технологияяс либö бурмöдны öнiясö, лöсьöдны выль сикас сырьё да материалъяс;

ышöдны инвестиция удж нуöдöм вылö сы могысь, медым лöсьöдны выль производствояс, модернизируйтны да выльмöдны, техника боксянь выльмöдны öнiя производствояс, сы лыдын ресурсъяс видзтан да энергия видзтан технологияяс вылö вуджöмöн;

колана ногöн кутны оланiн фонд, оланiн стрöитöм улö сетöм му участокъяс обустроитны инженернöя, тшöтш ас олан керка стрöитан мутасъяс;

сы вöсна, мый уна сикас категория гражданалöн Коми Республикаса республиканскöй бюджет сьöм тшöт весьтö содö оланiн ньöбны позянлуныс, сöвмöдны оланiн стрöитöм, ышöдны оланiн юкöн бюджетысь öтдор став сикас финансируйтöм вылö, сетны оланiн стрöитöм либö ньöбöм вылö социальнöй мынтöмъяс;

ёнмöдны агропромышленнöй комплекслысь финансöвöй зумыдлунсö сиктын овмöс кутан ичöт формаяс сöвмöдöмöн, ышöдны видз-му овмöс прöдукция вöчигöн да переработайтігöн öнія технологияяс пыртöм вылö, ёнджыка сибöдны кредитнöй ресурсъяс дорö видз-му овмöс прöдукция вöчысьясöс, водзö сöвмöдны видз-му овмöс прöдукция, сырьё да сёян-юан рынок;

сöвмöдны ичöт да шöр предпринимательство субъектъяслысь да Коми Республикаын ичöт да шöр предпринимтаельстволы инфраструктура лöсьöдысь организацияяслысь уджсö;

сöвмöдны Коми Республикаын вузасьöм да бытöвöя могмöдöм;

нуны вузöссö Коми Республикаса сьöкыда воöдчан да ылi сикт-грездъясö;

сöвмöдны Коми Республикаса транспорт комплекс;

зумыдмöдны Коми Республикаын удж рынок;

сöвмöдны республикаын туризм, медводз экологическöй туризм да этнотуризм;

г) вöдитчыны государственно-частнöй ёртасян механизмъясöн:

сöвмöдны Коми Республикаса Правительстволысь инвестиционнöй да федеральнöй институтъяскöд стратегия ёртасьöм сы могысь, медым Коми Республикаын экономика боксянь тöдчана да социальнöй тöдчана проектъяс збыльмöдiгöн кыскыны содтöд сьöм, мый вöсна чинас Коми Республикаса республиканскöй бюджет вылö сьöмöн сьöктаыс;

лöсьöдны региональнöй нормативнöй правовöй база, мый индö Коми Республика мутасын государственно-частнöй ёртасьöмын верктуйяс;

кыпöдны юрнуöдысьяслысь да специалистъяслысь уджсикас серти тöдöмлунъяс, дасьтыны государственнöй кадрöвöй политика олöмö пöртöмын Коми Республикаса экономикалöн став отрасльса организацияяслы квалифицируйтöм уджалан кадръяс;

пöртны олöмö примитöм сёрнитчöмъяс да кырымавны выль сёрнитчöмъяс, кутшöмъясöс веськöдöма Коми Республикаса Правительство да Коми Республика мутасын уджалысь система артмöдысь гырысь компанияяс костын кыкнанныслы выгöдаöн подула ёртасьöм вылö;

пöртны олöмö мероприятиеяс, кутшöмъяс отсалöны сöвмöдны инновация удж да кыскыны Коми Республикаö частнöй да венчурнöй инвестицияяс Коми Республикаса Правительство, Россияса наука академиялöн Урал юкöнса Коми наука шöрин, Сыктывкарса канму университет да «Россияса венчурнöй компания» ВАК костын ёртасьöм йылысь Артмöдчöм серти;

котыртны Коми Республикаса экономическöй сöвет бердын ведомствокостса комиссияяс, кöнi кутасны участвуйтны Коми Республика мутасын ассьыныс удж нуöдысь система артмöдысь да мукöд организацияса йöз сы могысь, медым государственнöй политика збыльмöдöм вылö, мый веськöдöма Коми Республика экономическöй да социальнöй боксянь зумыда сöвмöм вылö, дасьтыны рекомендацияяс да вöзйöмъяс;

сöгласуйтöмöн нуöдны социально-экономическöй политика Коми Республикаса Правительство, Коми Республикаса профсоюзъяслöн Федерация да Коми Республикаса промышленникъяслöн, ас вылö уджалысьяслöн да уджöн могмöдысьяслöн öтув костын 2010-2011 вояс вылö социально-экономическöй юалöмъяс кузя региональнöй артмöдчöм серти, мый бурмöдас республикаын социальнöй зумыдлунсö;

2) бурмöдны Коми Республикаса государстволöн киын кутан эмбурöн вöдитчöм:

а) колана ногöн веськöдлыны Коми Республикаса государстволöн киын кутан эмбурöн, сы лыдын Коми Республикаса государстволöн киын кутан эмбурса акцияясöн, акционернöй котыръяслöн директоръяс сöветъясö оз сöмын государственнöй служащöйясöс, но и независимöй директоръясöс да вылыс квалификацияа менеджеръясöс пыртöмöн;

б) пыртны Коми Республикаса государстволöн киын кутан эмбурöн веськöдлöм вылö выль механизмъяс, сы лыдын государственнöй эмбур концессияö сетöм;

в) анализируйтны оперативнöй веськöдлöм улö сетöм Коми Республикаса государстволöн киын кутан эмбурöн вöдитчöмсö сы могысь, медым урчитöм пöрадок серти босьтны Коми Республикаса государственнöй ковтöм эмбур, вöдитчытöм эмбур либö колана могтöг вöдитчан эмбур, пыртны оборотö недыр кад вöдитчытöм Коми Республикаса государственнöй эмбур;

г) видзöдны, кыдзи государстволöн киын кутан эмбурöн вöдитчöны да сiйöс видзöны;

д) лöсьыдджыкöн вöчны Коми Республикаса государственнöй öтувъя предприятие да овмöс нуöдысь котыр лыд, кодъяслöн уставнöй капиталын акцияясыс (пайясыс) пырöны Коми Республикаö (водзö – государственнöй öтувъя предприятиеяс да овмöс нуöдысь котыръяс) сы вылö, медым найöс кольны Коми Республикаса государстволöн киын кутан эмбурын.

е) нуöдны энергия видзтан мероприятиеяс;

3) Коми Республикаса республиканскöй бюджетын мынтысьöмъяс кузя чинтыны уджйöз да недоимкаяс:

ведомствокостса комиссияяс серти кутны йитöд Коми Республикаса республиканскöй бюджетын медшöр вот мынтысьяскöд сы могысь, медым найö ас кадö да тырвыйö збыльмöдiсны вот обязательствояс;

бурмöдны контролируйтан уджсö Коми Республикаса республиканскöй бюджетлöн чöжöс босьтан медшöр администраторъяслысь сы кузя, кыдзи воöны кöртымалöмысь мынтысьöмъяс, нуöдны ас кадö претензионно-искöвöй удж индöм мынтысьöмъяс кузя накöд, кодъяс оз мынтыны, да уджйöзсö мырдöн перйыны.

2. Коми Республикалöн республиканскöй бюджетса сьöмöн

колана ногöн веськöдлöм

Рöскод юкöнын Коми Республикаса Правительствоöн нуöдöм бюджетнöй политика веськöдöма сы вылö, медым Коми Республикаса республиканскöй бюджетысь сьöмöн бурджыка веськöдлыны, та дырйи медшöр верктуйяс – ёнмöдны Коми Республикалысь экономика отрасльяс да социальнöй юкöн сöвмöдöмын Коми Республикаса республиканскöй бюджетлысь зумыдлунсö сiйöс балансируйтöм тшöт весьтö, кыпöдны бюджетнöй сьöм планируйтöмын да видзöмын эффективносьтсö да результативносьтсö, кыпöдны юридическöй кывкутысьясöн да торъя йöзöн сетöм государственнöй услугаяслысь качествосö да судзсянлунсö.

Индöм могъяс збыльмöдöм могысь колö пöртны олöмö мероприятиеяс татшöм медшöр туйвизьяс кузя:

1) збыльмöдны оланпасöн индöм рöскод обязательствояс, сы лыдын торъя категория гражданалы социальнöя дорйöм, социальнöй гарантияяс да государствосянь социальнöй отсöг сетöм кузя социальнöй обязательствояс:

а) ас кадö збыльмöдны примитöм обязательствояс, медводз бюджетнöй юкöнса организацияясын уджалысьяслы удждон да социальнöй мынтöмъяс кузя;

б) Коми Республикаса бюджетнöй юкöнса учреждениеясын уджалысьяслысь шöркодь удждонсö кутны 2009 вося тшупöдысь не улынджык;

в) чинтыны да бырöдны Коми Республикаса государственнöй учреждениеяслысь да Коми Республикаса государственнöй öтувъя предприятиеяслысь нюжöдöм кредиторскöй уджйöз (водзö – нюжöдöм кредиторскöй уджйöз), нуöдны нюжöдöм кредиторскöй уджйöзлы инвентаризация, анализируйтны сiйöс артмöдысь факторъяссö;

2) бурмöдны бюджетнöй ассигнованиеяс планируйтан да Коми Республикаса республиканскöй бюджет олöмö пöртан пöрадок:

а) инвентаризуйтны öнiя рöскод обязательствояс, сы лыдын публичнöй нормативнöй обязательствояс, да анализируйтны найöс сьöмöн могмöдöмсö сы могысь, медым нуöдны найöс бурмöдöм да (либö) выльмöдöм (дугöдöм) кузя мероприятиеяс;

б) примитны Коми Республикаса олöмö пöртысь власьт органъяслы, Коми Республикаса Юралысьöн да Коми Республикаса Правительствоöн лöсьöдöм Коми Республикаса государственнöй органъяслы, Коми Республикаса государственнöй учреждениеяслы выль рöскод обязательствояс сöмын законодательствоöн индöм ограничениеяс серти öнiя рöскод обязательствояс чинтан условияс дырйи да мында виччысяна бурлун донъялöмсö тöд вылö босьтöмöн;

в) нуöдны пытшкöсса финансöвöй аудит (пытшкöсса контроль), Коми Республикаса республиканскöй бюджет лöсьöдан да збыльмöдан пытшкöсса стандартъясö да процедураясö кутчысьöм бöрся контроль пыртöмöн, нуöдны бюджетнöй учёт да лöсьöдны бюджетнöй отчётносьт, а сiдзжö дасьтыны да нуöдны бюджетнöй сьöмöн вöдитчöмын помшуöмъяссö (бурлунсö да видзтöмсö) кыпöдöм вылö веськöдöм удж сикасъяс;

г) нуöдны Коми Республикаса республиканскöй бюджетлöн бала серти публичнöй слушаниеяс;

д) бурмöдны Коми Республикаса республиканскöй бюджет олöмö пöртöм вылö кассöвöй план лöсьöдан пöрадок сы подув вылын, кутшöмöсь Коми Республикаса республиканскöй бюджет збыльмöдiгöн артмöм недырся кассöвöй орöмъяслöн помкаясыс да кутшöмöсь бöръя отчётнöй финансöвöй воысь да öнiя финансöвöй воö наысь артман сьöм боксянь колясъясыс;

е) водзö пыртны Коми Республикаса бюджетнöй уджö автоматизируйтöм веськöдлан система, Коми Республикаса республиканскöй бюджет планируйтöмын да збыльмöдöмын öтувъя автоматизируйтан комплекс пыртöмöн;

3) бурмöдны Коми Республикаса государственнöй учреждениеяслысь уджсö:

а) нуöдны Коми Республикаса государственнöй учреждениеясын инвентаризация;

б) коланаöдз вайöдны Коми Республикаса государственнöй власьт органъясын да бюджетнöй юкöнса организацияясын уджалысьяслысь лыдсö;

в) бурмöдны Коми Республикаса государственнöй учреждениеяслысь право боксянь положениесö;

г) видзны Коми Республикаса республиканскöй бюджетысь сьöмсö экономитöмöн да колантор вылö;

д) водзö бурмöдны Коми Республикалöн бюджетнöй юкöнса организацияясын уджалысьяслы уджысь мынтысян система, сы лыдын Коми Республикаса государственнöй учреждениеясын уджысь мынтысян отраслевöй системаöн ведитчöмын кывкöртöдъяс подув вылын;

е) бурмöдны Коми Республикалöн государственнöй коланлун вылö вузöс вайöм, уджъяс вöчöм, услугаяс сетöм вылö заказъяс иналан система, мый отсöгöн сöвмас бур конкуренция, да сетöм уджмогъяс серти тайö юкöнын нуöдны контроль;

ж) нуöдны энергоресурсъяс чинтöм кузя удж;

4) бурджыка веськöдлыны Коми Республикаса государственнöй уджйöзöн:

а) бурмöдны Коми Республикаса государственнöй уджйöзлысь тэчассö, Коми Республикаса государственнöй уджйöзлысь ыдждасö да тэчассö лöсьöдны сiдзи, медым Коми Республика вермис сыöн вöдитчыны да сiйöс вештыны;

б) кыдз позьö чинтыны Коми Республикаса государственнöй уджйöз могмöдöм вылö рöскодсö;

5) сöвмöдны колана кывкöртöд вылö веськöдöм бюджетирование:

а) лöсьöдны торъя йöзлы да юридическöй кывкутысьяслы сетöм государственнöй услугаяс реестр (водзö – государственнöй услугаяс);

б) лöсьöдны медшöр социальнöй юкöнъясын (велöдчöм, йöзлысь дзоньвидзалун видзöм, культура, мортöс ёнмöдöм да спорт, йöзлы отсöг сетöм) учёт нуöдан система сы вылö, уна-ö государственнöй услугаыс колö, кутшöм налöн инфраструктураыс да кыдзи найöс сетöны, государственнöй услугаясын коланлун вылö нуöдöм мониторинг подув вылын;

в) сöвмöдны уджтасса-торъя мога бюджетнöй планирование:

донъявны збыльмöдан дыр кадся республиканскöй торъя мога уджтасъяслысь да ведомственнöй торъя мога уджтасъяслысь бурлунсö;

содтыны Коми Республикаса республиканскöй бюджетлöн рöскод ыдждаын бюджет рöскод пайсö, мый индöма дыр кадся республиканскöй торъя мога уджтасъяс да ведомственнöй торъя мога уджтасъяс збыльмöдöм вылö;

бюджетнöй удж нуöдiгöн Россия Федерацияса бюджетнöй кодекслöн öтувъя корöмъяс серти вочасöн вуджны Коми Республикаса республиканскöй бюджет лöсьöдан да вынсьöдан традиционнöй форматысь (юкöдъяс, юкöдувъяс, торъя мога статьяяс да рöскод сикасъяс кузя) уджтасса форматö (дыр кадся да ведомственнöй торъя мога уджтасъяс кузя);

г) донъявны Коми Республикаса олöмö пöртысь власьт органъяслöн, Коми Республикаса Юралысьöн да Коми Республикаса Правительствоöн лöсьöдöм Коми Республикаса государственнöй органъяслöн, Коми Республикаса государственнöй учреждениеяслöн уджлысь кывкöртöдъяссö да коланлунсö Коми Республикаса бюджет планируйтан субъектъяслысь кывкöртöдъяс да медшöр туйвизьяс йылысь докладъяс серти, кутшöмъясöс видлалöны Коми Республикаса республиканскöй бюджет рöскодлысь кывкöртöдъяссö да коланлунсö бурмöдöм кузя комиссия вылын;

д) бурмöдны государственнöй услугаяслысь качествосö, медводз, йöзöс велöдан, культура, йöзлысь дзоньвидзалун видзан да йöзлы отсöг сетан юкöнын, кыдзи позьö тырвыйöджык сетны олысьяслы государственнöй услугаяссö, а сiдзжö государственнöй услугаяс сетöм вылö бурмöдны бюджетысь рöскодсö:

планируйтны бюджетнöй учреждениеяслы да мукöд абу коммерческöй учреждениелы, кодъяслöн индöм ногöн эм право государственнöй услугаяс сетöм вылö, государственнöй задание подув вылын государственнöй услугаяс сетöм вылö бюджетнöй ассигнованиеяс;

бурмöдны Коми Республикаса олöмö пöртысь власьт органъясöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъясöн, Коми Республикаса государственнöй учреждениеясöн государственнöй заданиеяс лöсьöдан да сiйöс збыльмöдöм вылö сьöмöн могмöдан пöрадок;

нуöдны государственнöй заданиеяс збыльмöдöм серти мониторинг да контроль;

урчитöм пöрадок серти сетöм уджмогъясöн вынсьöдны государственнöй услугаяс сетан стандартъяс дорö, кутшöмъяс пырöны öтувъя государственнöй услугаяс реестрö, öтувъя корöмъяссö;

лöсьöдны бюджетнöй учреждениеяс да мукöд абу коммерческöй организация костын урчитöм пöрадок серти наöн государственнöй услугаяс сетöм кузя конкуренция сöвмöдöм вылö условиеяс;

сöвмöдны йöзöс велöдан да йöзлысь дзоньвидзалун видзан юкöнын верктуя национальнöй проектъяс збыльмöдöмын öнiя государственнöй услугаяс сетан формаяс;

донъявны Коми Республикаса республиканскöй бюджетын сьöмсö медшöр юклысьяслöн финансöвöй менеджментлысь качествосö (водзö – финансöвöй менеджмент) да вынсьöдöм методика серти финансöвöй менеджментлысь шöр тшупöдсö, лöсьöдны быдвося рейтинг;

лöсьöдны методика боксянь вöзйöмъяс, модельнöй нормативнöй правовöй актъяс, кутшöмъяс колöны финансöвöй менеджмент бурмöдöм вылö;

вöдитчыны Коми Республикаса республиканскöй бюджетысь сьöмсö медшöр юклысьяс дорö кывкутана да ышöдана мераясöн налысь уджын бурлунсö да кывкöртöдсö донъялан индöм критерийяс подув вылын;

6) бурджыка сетны Коми Республикаса государстволöн киын кутан капитальнöя стрöитчан объектъясö капитальнöй вложениеясöн бюджетнöй инвестицияяс:

урчитöм пöрадок серти прöверитны инвестиционнöй проектъяслысь коланлунсö, кутшöмъясöс планируйтöны могмöдны сьöмöн Коми Республикаса республиканскöй бюджет тшöт весьтö;

бурмöдны показательяс система, мый лоö подулöн Коми Республикаса республиканскöй бюджет тшöт весьтö финансируйтöм инвестиционнöй проектъяс кадысь водз олöмö пöртöм вылö;

финансируйтны вылыс тшупöдöн дасьлуна объектъяс кузя капитальнöй вложениеяс да чинтыны оборудование ньöбöм вылö рöскод;

бурмöдны инвестиционнöй процессъясöн государствосянь веськöдлан юкöнын Коми Республикалысь нормативнöй правовöй база сы могысь, медым инвестиционнöй удж нуöдысь субъектъяслы вöчны восьсаджыкöн нормативнöй процедураяссö;

7) бурмöдны муниципальнöй юкöнъяскöд бюджеткостса йитöдъяслысь система:

а) муниципальнöй юкöнъясын бурмöдны бюджетнöй планирование:

лöсьöдны муниципальнöй юкöнъяслысь рöскод обязательство юалöмъяс регулируйтысь муниципальнöй правовöй акт балаясöн модельнöй комплект;

лöсьöдны муниципальнöй уджйöзöн веськöдлöмсö бурмöдöм могысь модельнöй муниципальнöй актъясöн да методическöй индöдъясöн пакет;

нуöдны быд квартал (оперативнöй) да вося мониторинг сы серти, кыдзи Коми Республикаын кар кытшъяс да муниципальнöй районъяс веськöдлöны муниципальнöй сьöмöн да вермöны-ö мынтысьны;

б) балансируйтны меставывса бюджетъяс:

бурмöдны меставывса бюджетъяслысь чöжöс база артмöдöмын да бюджеткостса трансфертъяслысь, мыйяс отсалöны балансируйтны меставывса бюджетъяс, ышöдан тöдчанлунсö содтöмын законодательство;

бурмöдны Коми Республикаса республиканскöй бюджетысь меставывса бюджетъяслы субсидияяс юклан методикаяс;

водзö сетны меставывса бюджетъяслы Коми Республикаса республиканскöй бюджетысь бюджетнöй кредитъяс меставывса бюджетъяслысь дефицит мыйтакö тупкöм вылö куим воöдз вöдитчан кадколаст вылö;

Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн официальнöй сайтъяс вылын, «Öтуввез»-ын меставывса бюджетъяслы Коми Республикаса республиканскöй бюджетысь субсидияяс юклан да сетан методикаяс, рöштшöтъяс да кывкöртöдъяс йöзöдöмöн восьсöн да формализуйтöмöн юклыны бюджеткостса трансфертъяс;

водзö кырымавны Коми Республикаын высокодотационнöй муниципальнöй юкöнъясса меставывса асвеськöдлан органъяскöд меставывса бюджетысь сьöм бурджыка видзöм кузя да меставывса бюджетъясö вот да воттöм чöжöс воöм содтöм кузя мераяс йылысь артмöдчöмъяс.

2011 во вылö да 2012 да 2013 планöвöй кадколаст вылö

Коми Республикаса бюджетнöй да вот политикалöн

медшöр туйвизьяс дорö

СОДТÖД

Вот кокньöдъяс да инвестиционнöй вот кредитъяс сетöмöн инвестиционнöй уджлы государствосянь отсöг сетöм йылысь юалöм видлалігöн медколана экономическöй удж сикас

**ЛЫДДЬÖГ**

|  |  |
| --- | --- |
| ОКВЭД кузя экономическöй удж сикаслöн код | Экономическöй удж сикас |
| 02.01.1 | Вöр лэдзöм |
| 02.02.2 | Вöр лэдзан юкöнын услугаяс сетöм |
| 05.02.1 | Чери рöдмöдöм да ва биоресурсъяс бурмöдöм |
| 10.10.21 | Из шом озырмöдöм |
| 10.30.2 | Торфлы агломерация |
| 11.10.11 | Уль мусир да мусир (попутнöй) биару перйöм |
| 11.10.14 | Сотчан (битуминознöй) сланец, битуминознöй лыа да озокерит перйöм |
| 11.10.3 | Транспортöн нуöм вылö природнöй биару кизьöртöм да регазифицируйтöм |
| 11.20.1 | Мусир, биару да биару конденсат перйöмкöд йитчöм буритöм кузя услугаяс сетöм |
| 13.20.32 | Алюминия сырьё восьса ног перйöм |
| 13.20.7 | Титаномагниевöй сырьё перйöм да озырмöдöм |
| 13.20.92 | Марганеч руда перйöм да озырмöдöм |
| 14.40 | Сов перйöм да вöчöм |
| 20.10.1 | 6 мм-ысь кызджык тьöс-плака вöчöм, профилируйтöмысь кындзи; пуысь кöрт туй да трамвайнöй абу пропитайтöм шпалъяс вöчöм |
| 20.10.2 | Дорöдыс вевдор слöйöдыс профилируйтöм тьöс-плака вöчöм; древеснöй шерсть, древеснöй пызь вöчöм; технологическöй чаг либö стружки вöчöм |
| 20.10.4 | Пу переработайтан колясъясысь биоломтас (ломтас гранулаяс да брикетъяс) вöчöм |
| 20.20.1 | Клеитан фанера, пу плитаяс да панельяс вöчöм |
| 20.30 | Пуысь стрöитан конструкцияяс, кытчö пырöны сборнöй пу стрöйбаяс, да столярнöй вöчас вöчöм |
| 21.11 | Целлюлоза да древеснöй масса вöчöм |
| 21.12 | Кабала да картон вöчöм |
| 21.21 | Гофрируйтöм картон, кабалаысь да картонысь тара вöчöм |
| 21.22 | Кабалаысь хозяйственно-бытöвöй да санитарно-гигиеническöй кöлуй вöчöм |
| 23.20 | Мусир продукт вöчöм |
| 24.30.2 | Мукöд краска, лак, эмаль да накöд йитчöм прöдукт вöчöм |
| 26.15.2 | Туйяс вольсалöм вылö блокъяс, стеклöблокъяс, плитаяс да прессуйтöм либö формуйтöм стеклöысь мукöд изделие, мыйöн вöдитчöны стрöитчöмын, вöчöм; витражъяс вылö стеклöяс вöчöм; уна ячейкаа стеклö либö блокъясын, плитаясын да сэтшöмсяма формаясын пеностеклö вöчöм |
| 26.26 | Ыджыд жарысь повтöмторъяс вöчöм |
| 26.40 | Сотöм сёйысь кирпич, черепица да мукöд стрöитчан кöлуй вöчöм |
| 26.51 | Цемент вöчöм |
| 26.61 | Стрöитчöм вылö бетонысь кöлуй вöчöм |
| 26.62 | Стрöитчöм вылö гипсысь кöлуй вöчöм |
| 26.70 | Из вундалöм, керöм да шыльöдöм |
| 26.82.3 | Природнöй асфальт либö битум, мусир битум, минеральнöй сир либö налöн вар подув вылын битуминознöй смесьяс вöчöм |
| 27.42 | Алюминий вöчöм |
| 27.45.2 | Титан вöчöм |
| 28.21 | Металлическöй цистернаяс, резервуаръяс да мукöд доз вöчöм |
| 29.22.2 | Стрöитчöм вылö кранъяс вöчöм |
| 29.32.3 | Вöр овмöслы машинаяс вöчöм |
| 29.40.2 | Пу обработайтан оборудование вöчöм |
| 36.1 | Мебель вöчöм |
| 37.2 | Абу кöрт колясъяс да жуглас обработайтöм |
| 40.30 | Ру да пöсь ва (шоныд энергия) вöчöм, сетöм да юклöм |
| 41 | Ва чукöртöм, весалöм да юклöм |
| 45.12 | Корсьысьöмöн буритчöм |
| 45.21.54 | Горнодобывающöй да обрабатывающöй промышленносьтлы сооружениеяс стрöитöм кузя стрöитчан уджъяс нуöдöм |
| 45.23.1 | Автомашина туйяс, кöрт туйяс да самолёт лэбзян-пуксянінъяс стрöитöм кузя стрöитчан уджъяс нуöдöм |
| 45.24.3 | Ва пыдöс джудждöдан да берег зумыдмöдан удж вöчöм |
| 55.21 | Том йöзлы туристскöй лагеръяслöн да гöраса туристскöй базаяслöн удж |
| 55.22 | Кемпингъяслöн удж |
| 55.23.1 | Каникул дырйи челядь лагеръяслöн удж |
| 60.30.1 | Трубопровод кузя мусир да мусир прöдукт транспортируйтöм |
| 61.20.1 | Пассажирскöй пытшкöс ва транспортлöн удж |
| 61.20.4 | Вöр кылöдöм кузя удж (судноясöн кыскана пурйöн кылöдтöг) |
| 63.21.22 | Öтув вöдитчан автомашина туйясöн вöдитчöм |
| 63.21.23 | Туй сооружениеясöн (посъясöн, туннельясöн, путепроводъясöн да с.в.) вöдитчöм |
| 63.23.1 | Терминалъяслöн (аэропортъяслöн да с.в.) удж, аэропортъясöн веськöдлöм |
| 63.23.2 | Сынöдтi ветлöмöн веськöдлöм |
| 63.23.3 | Самолёт лэбзян-пуксянінъясöн, ангаръясöн да с.в. вöдитчöм |
| 63.23.4 | Сынöд транспорт му вылын могмöдöм кузя удж |
| 63.30 | Туристическöй агентствояслöн удж |
| 63.30.1 | Комплекснöя туристическöй могмöдöм |
| 63.30.2 | Экскурсионнöй билетъясöн могмöдöм, оланiнöн могмöдöм, транспорт средствоясöн могмöдöм |
| 63.30.3 | Туристическöй юöр услугаяс сетöм |
| 63.30.4 | Туристическöй экскурсионнöй услугаяс сетöм |
| 65.21 | Сьöм лизинг |
| 65.22.2 | Заёмъяс промышленносьтлы сетöм |
| 70.32.1 | Оланін фонд уджöдöмöн веськöдлöм |
| 73 | Наука боксянь туялöмъяс да разработкаяс |
| 74.20.2 | Му пытшкöс туялан юкöнын геологоразведочнöй, геофизическöй да геохимическöй уджъяс |
| 85.11.2 | Санаторно-курортнöй учреждениеяслöн удж |
| 90.00 | Няйт ва, колясъяс бырöдöм да татшöмсяма удж |

Исакова 27 187 пас